<classify> Simba inajiandaa kwa msimu mpya wa Ligi Kuu Tanzania Bara na baada ya siku kadhaa za kujifua, timu hiyo itahamishia kambi yake Kisiwani Zanzibar kabla ya kuanza kwa ligi hiyo.Awali, kikosi hicho kilichokuwa kikifanya mazoezi kwenye Uwanja wa Chuo cha Magamba, kilijikuta kikihamishia mazoezi kwenye uwanja wa Chuo cha Irente Rainbow baada ya barabara kuharibika vibaya na kuwa na utelezi kutokana na mvua zinazoendelea kunyesha.Kwa mujibu wa taarifa zilizopatikana kutoka Lushoto, Simba haitakuwa na mchezo wowote wa kirafiki Lushoto hadi pale timu hiyo itapokwenda Zanzibar kuendelea na kambi yao.Kocha Dylan Kerr anafurahia hali ya hewa ya baridi wakati wachezaji wake wanapiga kelele baada ya wengi wao kuzoea joto kali la jijini Dar es Salaam.Ukiachana na mambo mengine kama kutopitika kwa barabara wakati huu wa mvua, mimi nimeridhika na hali ya hewa ya hapa, alikaririwa kocha Kerr.Juzi wachezaji wa timu hiyo waliopo katika kikosi cha timu ya taifa Taifa Stars, walitarajia kujiunga na wenzao kwa ajili ya maandalizi zaidi.Wachezaji hao ni Mohammed Hussein Tshabalala, Said Ndemla na Hassan Isihaka na Jonas Mkude aliyekuwa Afrika Kusini naye alitarajiwa kutua katika timu hiyo huko Lushoto  <topic>: MICHEZO 